Sent torsdag aften fik en fisker en slem overraskelse, da han trak en død mand med op i sin trawl. Den døde mand er nu obduceret. - Der er ikke tegn på, at der er sket en forbrydelse, siger vicepolitikommissær, Lars Jensen. Manden blev fundet med blyplader bundet fast med gaffatape på begge arme og ben og et blybælte om maven. Politiet ved endnu ikke med sikkerhed, hvem den druknede mand er, men de har en teori. - Det er sandsynligt er der er tale om en tysk statsborger, siger Lars Jensen. Den 3. februar forsvandt en passager fra færgen, der sejler på ruten mellem Olso og Kiel. - Ved hjælp af videoovervågning kan vi se, at der er en mand der hopper over bord og det passer med, at færgen har befundet sig på dansk farvand i det tidsrum, siger vicepolitikommissær, Lars Jensen fra Nordjyllands Politi. Det er dog ikke blevet endeligt bekræftet at den døde mand i fiskeren trawl, er den tysker, der hoppede over bord den 3. februar. En endelig identifikation vil ske i løbet af de nærmeste dage.

Opsummering:
Obduktionen af den døde mand, der sent torsdag aften blev hævet op med en fiskers garn i Strandby, viser, at der ikke er tegn på en forbrydelse.